***Roma Spirit 2019***

***stanovisko verejnej ochrankyne práv Márie Patakyovej k prebratiu záštity nad ocenením***

*„S radosťou som prebrala záštitu nad ocenením Roma Spirit 2019, ktoré je každoročne udeľované organizáciám a jednotlivcom a ich projektom zameraným na rómsku problematiku. Teším sa, že vďaka Roma Spirit sa dozvedáme o konkrétnych pozitívnych príkladoch, ktoré nám ukazujú, že aktívnym prístupom vieme reálne napomáhať inklúzii tejto minority. Vážim si, že   
na Slovensku existujú projekty s cieľom riešiť problémy rómskych komunít, ktoré sme ako krajina doposiaľ nevyriešili. Verím, že mnohé pozitívne príklady – so zameraním na oblasť vzdelávania, bývania, ale aj na oblasť zamestnanosti – budú inšpiráciou a motiváciou v snahe venovať sa problematike ďalej, či už v rámci mimovládneho sektora, alebo na úrovni štátu.“*